
ŠIAULIŲ MIESTO SAVIVALDYBĖS ADMINISTRACIJOS
STRATEGINIO PLANAVIMO IR FINANSŲ SKYRIUS

SPRENDIMO „DĖL ŠIAULIŲ MIESTO SAVIVALDYBĖS TARYBOS 2023 M. VASARIO 
2 D. SPRENDIMO NR. T-2 „DĖL ŠIAULIŲ MIESTO SAVIVALDYBĖS 2023 METŲ BIUDŽETO PATVIRTINIMO“ PAKEITIMO“ PROJEKTO
AIŠKINAMASIS RAŠTAS

2023-06-22          
Šiauliai


Parengtas sprendimo projektas dėl Šiaulių miesto savivaldybės 2023 metų biudžeto pakeitimo. Lietuvos Respublikos teisėkūros pagrindų įstatymo 14 straipsnio 3 dalis nustato, kad kai keičiamame teisės akte keičiama daugiau kaip pusė jo straipsnių ar punktų, visas teisės aktas dėstomas nauja redakcija. 

Sprendimo projekto nauja redakcija parengta vadovaujantis Lietuvos Respublikos Socialinės apsaugos ir darbo ministro 2023 m. gegužės 15 d. įsakymais: Nr. A1-310 „Dėl valstybės vardu pasiskolintų lėšų paskirstymo savivaldybių administracijoms išlaidoms, patirtoms 2023 metų I ketvirtį mokant laidojimo pašalpą pagal Lietuvos Respublikos paramos mirties atveju įstatymą ir teikiant socialinę paramą mokiniams pagal Lietuvos Respublikos socialinės paramos mokiniams įstatymą užsieniečiams, pasitraukusiems iš Ukrainos dėl Rusijos federacijos karinių veiksmų Ukrainoje, padengti“, Nr. A1-311 „Dėl valstybės vardu pasiskolintų lėšų paskirstymo savivaldybių administracijoms išlaidoms, patirtoms 2023 metų I ketvirtį teikiant piniginę socialinę paramą, skiriamą vadovaujantis Lietuvos Respublikos piniginės socialinės paramos nepasiturintiems gyventojams įstatymu, užsieniečiams, pasitraukusiems iš Ukrainos dėl Rusijos federacijos karinių veiksmų Ukrainoje, padengti“, Nr. A1-312 „Dėl valstybės vardu pasiskolintų lėšų paskirstymo savivaldybių administracijoms išlaidoms, patirtoms 2023 metų I ketvirtį mokant išmokas vaikams pagal Lietuvos Respublikos išmokų vaikams įstatymą užsieniečiams, pasitraukusiems iš Ukrainos dėl Rusijos federacijos karinių veiksmų Ukrainoje, padengti“ ir 2023 m. gegužės 12 d. įsakymu Nr. A1-306 „Dėl valstybės vardu pasiskolintų lėšų paskirstymo savivaldybių administracijoms 2023 metų      I ketvirtį, siekiant padengti jų išlaidas, patirtas teikiant specialiąsias socialines paslaugas užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje“, Lietuvos respublikos Švietimo , mokslo ir sporto ministro 2023 m. birželio 13 d. įsakymu Nr. V-818 „Dėl lėšų skyrimo vaikų, atvykusių į Lietuvos Respubliką iš Ukrainos dėl Rusijos Federacijos karinių veiksmų Ukrainoje, ugdymui ir pavėžėjimui į mokyklą ir atgal ir šių lėšų paskirstymo pagal savivaldybes ir valstybines mokyklas patvirtinimo“.
Savivaldybės biudžeto asignavimus administruoja ir biudžeto vykdymą organizuoja Šiaulių miesto savivaldybės meras, vadovaudamasis Lietuvos Respublikos vietos savivaldos įstatymu, Šiaulių miesto savivaldybės tarybos 2022 m. birželio 22 d. sprendimu Nr. T-265 „Dėl Šiaulių miesto savivaldybės biudžeto sudarymo, vykdymo ir atskaitomybės tvarkos aprašo patvirtinimo“. Sprendimo projektą dėl Šiaulių miesto savivaldybės 2023 metų biudžeto pakeitimo rengia Strateginio planavimo ir finansų skyrius, atsižvelgiant į asignavimų valdytojų gautus prašymus dėl biudžeto asignavimų pakeitimų bei Strateginio planavimo grupės (toliau – SPG) 2023 m. birželio 7 d., 12 d. ir 19 d. posėdžių nutarimais (SPG posėdžių protokolai VM-6, VM-8, VM-12).

Sprendimo projektas išdėstomas nauja redakcija. 
.	Sprendimo projekte pajamos ir asignavimai didinami 3 235,5 tūkst. Eur:
	191,5 tūkst. Eur didinamos Švietimo prieinamumo ir kokybės užtikrinimo programos (08 programa) valstybės biudžeto lėšos (VB) skirtos vaikų, atvykusių į Lietuvos Respubliką iš Ukrainos dėl Rusijos Federacijos karinių veiksmų Ukrainoje, ugdymui. Paskirstymas tarp asignavimų valdytojų pateiktas 1 lentelėje (Švietimo skyriaus 2023-06-13 raštas Nr. GF-222);
	459,3 tūkst. Eur didinamos Socialinės paramos įgyvendinimo programos (10 programa) valstybės biudžeto lėšos (VB), skirtos dėl karinių veiksmų iš Ukrainos pasitraukusiems gyventojams, išmokoms vaikui mokėti, išlaidoms už įsigytus maisto produktus apmokėti bei padengti išlaidas, patirtas teikiant specialiąsias socialines paslaugas užsieniečiams, pasitraukusiems iš Ukrainos. Asignavimų valdytojas – Administracija (Socialinių išmokų ir kompensacijų skyriaus 2023-05-30 raštas Nr. GF-203 ir Socialinių paslaugų skyriaus 2023-05-30 raštas Nr. GF-202);
	2 100,0 tūkst. Eur didinamos Socialinės paramos įgyvendinimo programos (10 programa) valstybės biudžeto lėšos valstybinėms funkcijoms vykdyti (VB (VF)), skirtos socialinės globos teikimui asmenims su sunkia negalia užtikrinimui. Asignavimų valdytojas – Administracija (Socialinių paslaugų skyriaus 2023-06-15 raštas Nr. GF-228);
	364,7 tūkst. Eur didinamos Švietimo prieinamumo ir kokybės užtikrinimo programos (08 programa) Europos Sąjungos lėšos (ES) skirtos projekto „Tūkstantmečio mokyklos I“ įgyvendinimui (Projektų valdymo skyriaus 2023-06-19 raštas Nr. G-4681);
	120,0 tūkst. Eur didinamos Socialinės paramos įgyvendinimo programos (10 programa) įstaigų pajamų lėšos (PL). Asignavimų valdytojas – Socialinių paslaugų centras (Socialinių paslaugų centro 2023-06-05 raštas Nr. BGF-1162).
.	645,5 tūkst. Eur perskirstomi patvirtinti asignavimai tarp programų ir asignavimų valdytojų
	313,0 tūkst. Eur mažinamos Sporto plėtros programos (07 programa) savivaldybės biudžeto lėšos (SB) skirtos sporto įstaigoms, dėl asignavimų skirtų komunalinių paslaugų įsigijimui planuojamos ekonomijos, taip: 165,0 tūkst. Eur plaukimo centrui „Delfinas“, 92,8 tūkst. Eur Šiaulių teniso akademijai, 4,5 tūkst. Eur Šiaulių regbio ir žolės riedulio akademijai, 29,0 tūkst. Eur Lengvosios atletikos ir sveikatingumo centrui ir 21,7 tūkst. Eur sporto centrui „Dubysa“ (2023 m. birželio 7 d. SPG protokolas Nr. VM-6);
	313,0 tūkst. Eur didinamos savivaldybės biudžeto lėšos (SB) programoms ir asignavimų valdytojams taip: 167,4 tūkst. Eur didinamos Miesto urbanistinės plėtros programos (01 programa)  savivaldybės biudžeto lėšos (SB) projektavimo darbams apmokėti. Asignavimų valdytojas – Administracija (Miesto ūkio ir aplinkos skyriaus 2023-05-15 raštas Nr. GS-114), 124,5 tūkst. Eur didinamos Švietimo prieinamumo ir kokybės užtikrinimo programos (08 programa) savivaldybės biudžeto lėšos (SB) švietimo įstaigų stogų atnaujinimui ir remontui bei mokyklų sporto salių skubiam einamajam remontui. Asignavimų valdytojas – Administracija (Švietimo skyriaus 2023-05-18 raštas Nr. GF-192 ir 2023-06-09 raštas Nr. GDA-75), 18,9 tūkst. Eur didinamos Sporto plėtros programos (07 programa) savivaldybės biudžeto lėšos (SB) žemės sklypo, adresu Kviečių g. 7a, sutvarkymui, medžiagoms ir darbui apmokėti. Asignavimų valdytojas – Administracija (Sporto skyriaus 2023-05-12 raštas Nr. G-3518), 2,2 tūkst. Eur didinamos Savivaldybės veiklos programos (11 programa) savivaldybės biudžeto lėšos (SB) rugpjūčio 21-25 d. policijos organizuojamų pratybų dalyvių maitinimui bei jų vežimo paslaugai apmokėti. Asignavimų valdytojas – Administracija (Civilinės saugos ir teisėtvarkos skyriaus 2023-05-31 raštas Nr. GM-48);
	37,2 tūkst. Eur perskirstomos Švietimo prieinamumo ir kokybės užtikrinimo programos (08 programa) valstybės biudžeto lėšos (VB) tarp asignavimų valdytojų. Perskirstymas pateiktas 2 lentelėje (Švietimo skyriaus 2023-05-29 raštas Nr. GF-201);
	45,2 tūkst. Eur savivaldybės biudžeto lėšų (SB) perskirstomos tarp Švietimo prieinamumo ir kokybės užtikrinimo programos (08 programa) asignavimų valdytojų taip: 45,2 tūkst. Eur mažinamos Administracijos savivaldybės biudžeto lėšos (SB) skirtos mokinių vežimui (18,2 tūkst. Eur ) ir švietimo elektroninės apskaitos ir registracijos sistemų funkcionavimui užtikrinti (27,0 tūkst. Eur) ir skiriama šiems asignavimų valdytojams taip: 12,0 tūkst. Eur Menų mokyklai, Šiaulių atvirojo jaunimo centro fasado dalies paprastojo remonto aprašo parengimui (Švietimo skyriaus 2023-05-15 raštas Nr. GS-113), 6,2 tūkst. Eur Salduvės progimnazijai mokinių vežiojimui į Šiaulių lengvosios atletikos ir sveikatingumo centrą vykdyti fizinio ugdymo pamokas apmokėti (Švietimo skyriaus 2023-05-29 raštas Nr. GS-122), 27,0 tūkst. Eur lopšeliui-darželiui „Auksinis raktelis“ naujos 1-2 metų vaikų grupės įsteigimui (Švietimo skyriaus 2023-06-01 raštas Nr. GM-49);
	244,1 tūkst. Eur mažinamos Švietimo prieinamumo ir kokybės užtikrinimo programos (08 programa) savivaldybės biudžeto praėjusių metų likučių lėšos SB(LIK) dėl sumažėjusio savivaldybės biudžeto lėšų poreikio pasikeitus projekto „Atsinaujinančių energijos išteklių panaudojimas Šiaulių miesto švietimo įstaigose (saulės elektrinių įrengimas)“ išlaidų kompensavimo būdui apmokant APVA pareiškėjams teikiamus mokėjimo prašymus (Asignavimų valdytojas – Administracija) ir ta pačia suma didinamos Aplinkos apsaugos programos (03) savivaldybės biudžeto praėjusių metų likučių lėšos SB(LIK) „Komunalinių atliekų rūšiuojamojo surinkimo infrastruktūros plėtra Šiaulių regione“ projekto veiklų įgyvendinimui (Asignavimų valdytojas – Administracija) (Projektų valdymo skyriaus 2023-06-19 raštas Nr. GM-53); 
	6,0 tūkst. Eur mažinamos Miesto urbanistinės plėtros programos (01) savivaldybės biudžeto lėšos (SB) (Asignavimų valdytojas – Administracija) ir ta pačia suma didinamos Turto valdymo ir privatizavimo programos (06) savivaldybės biudžeto lėšos (SB) (Asignavimų valdytojas – Administracija) (Statybos ir renovacijos skyriaus 2023-06-14 raštas Nr. GDA-77). 
.	Tikslinamos lėšos pagal ekonominę klasifikaciją pagal asignavimų valdytojų prašymus. 
Priėmus sprendimą, galimos pasekmės. Teigiamos – paskirstomi asignavimai programoms, numatytoms Šiaulių miesto savivaldybės 2023–2025 metų strateginiame veiklos plane, Neigiamos – nenumatoma. 
Sprendimui įgyvendinti reikalingos lėšos. Papildomų lėšų poreikis nereikalingas. 
Priėmus sprendimą, keičiami ar pripažįstami negaliojančiais teisės aktai. Nėra.
Sprendimui įgyvendinti reikalingi priimti papildomi teisės aktai: Savivaldybės mero potvarkiu patvirtintas savivaldybės biudžeto pajamų ir programų finansavimo planas bei Savivaldybės administracijos direktoriaus patvirtintas programų vykdytojų veiklos planas. 
Sprendimo projekto antikorupcinis vertinimas. Vertinimas neatliekamas.
Sprendimo projektą parengė Strateginio planavimo ir finansų skyrius. Tiesioginis rengėjas - patarėja Irena Paliulytė, tel. 59 62 71, vyr. specialistė Janina Rusteikienė, tel. 59 62 93, vyr. specialistė Dovilė Jozonienė, tel. 59 62 73, vyr. specialistė Asta Ibėnienė, tel. 59 62 75.
Numatomo teisinio reguliavimo poveikio vertinimo rezultatai. Vertinimas neatliekamas.

